**PREDLOG POSLOVNIKA**

**24. KONGRESA MLADE SLOVENIJE**

**SPLOŠNE DOLOČBE**

 1. člen

(1) Kongres Mlade Slovenije sestavljajo delegati regijskih in lokalnih odborov ter člani izvršilnega odbora. Na kongres so vabljeni tudi člani razsodišča in nadzornega odbora, ki pa nimajo volilne pravice.

 2. člen

(1) Kongres je sklepčen, če mu prisostvuje večina vseh delegatov, imenovanih v skladu s predpisanim postopkom, ki ga določa pravilnik o imenovanju delegatov na kongresu.

**OTVORITEV KONGRESA**

 3. člen

(1) Kongres se začne z izvolitvijo delovnega predsedstva. Predlog Izvršilnega odbora za člane delovnega predsedstva prebere član vodstva organizacije, delegati pa ga potrdijo z glasovanjem.

(2) Delavno predsedstvo je sestavljeno iz:

- predsednika delovnega predsedstva in

- dveh članov delovnega predsedstva.

(3) Delo zapisnikarja opravlja član glavnega tajništva, ki ga določi generalni sekretar.

 4. člen

(1) Delo kongresa vodi delovno predsedstvo v skladu s tem poslovnikom in statutom Mlade Slovenije.

(2) O zadevah, ki niso določene v tem poslovniku, odloča delovno predsedstvo. Delovno predsedstvo lahko prekine delo kongresa zaradi posvetovanja članov predsedstva.

 5. člen

(1) Po izvolitvi prevzame vodenje kongresa delovno predsedstvo, ki na podlagi predloga Izvršilnega odbora izvede glasovanje o poslovniku in dnevnem redu ter izvede glasovanje za verifikacijsko komisijo.

(2) Verifikacijsko komisijo sestavljajo predsednik verifikacijske komisije in član verifikacijske komisije. Takoj po izvolitvi verifikacijska komisija ugotovi število navzočih delegatov na kongresu in sklepčnost kongresa. Sklepčnost lahko komisija ugotavlja tudi med kongresom, če se za to odloči sama ali na predlog delovnega predsedstva.

 6. člen

(1) O kongresu se vodi zapisnik, v katerem se na kratko povzame bistvene značilnosti razprave in sklepi. Overovljen zapisnik sprejme Svet Mlade Slovenije na svoji prvi seji po kongresu.

(2) Vsak delegat ima pravico zahtevati, da se v zapisniku izrazi tudi njegovo ločeno mnenje. V tem primeru je delegat dolžan svoje ločeno mnenje pisno oblikovati in ga predložiti delovnemu predsedstvu do zaključka kongresa.

**VODENJE IN RAZPRAVA**

 7. člen

(1) Predsednik delovnega predsedstva lahko prekine ali sklene razpravo in ima pravico zahtevati od vsakega govornika, da razpravlja samo o vprašanjih, ki zadevajo obravnavano točko dnevnega reda. Če razpravljavec ne upošteva opozorila, mu predsedujoči vzame besedo.

 8. člen

(1) Delegati se k razpravi prijavijo z dvigom roke.

(2) V okviru točke dnevnega reda lahko vsak razpravljavec govori največ tri minute.

(3) Delegat lahko le enkrat razpravlja o isti točki dnevnega reda.

(4) Možne so replike, ki ne smejo trajati več kot eno minuto s strani enega razpravljavca na isto temo.

9. člen

(1) Pri točkah dnevnega reda statut in program kongres odloča o predlogih sprememb in dopolnitev programa in statuta, ki jih je predlagal svet MSi.

(2) O vsakem predlogu se glasuje posebej. O spremembah in dopolnitvah posameznih členov statuta kongres odloča z večino navzočih delegatov na kongresu.

(3) Statut v celoti z izglasovanimi spremembami in dopolnitvami se sprejme z 2/3 večino navzočih delegatov na kongresu. Spremembe in dopolnitve statuta začnejo veljati takoj.

**GLASOVANJE**

 10. člen

(1) Vsak delegat ima en glas.

(2) Kongres odloča z večino navzočih delegatov, če s statutom MSi ali s tem poslovnikom ni določena višja stopnja soglasja.

(3) Glasovanja potekajo javno, razen če delegat kongresu predlaga, da se o posameznem predlogu glasuje tajno in če vsaj 30 % delegatov ta predlog podpre.

(4) Glasovanja potekajo tako, da predsedujoči vpraša delegate najprej »kdo je za« in nato »kdo je proti«. Sklepi so sprejeti, če »ZA« glasuje več kot polovica.

**ZAKLJUČEK KONGRESA**

 11. člen

(1) Ko je dnevni red kongresa izčrpan, predsednik delovnega predsedstva zaključi kongres.

Katja Berk Bevc, l.r.
predsednica MSi